सेवानिवृत्त कर्मचारियों ने दिया धरना
20 माह से पेंशन तथा परिलाभ नहीं मिला
भास्करन्यूज | जोबनेर
विभिन्नकृषि विश्वविद्यालय के सेवानिवृत कर्मचारियों ने पिछले 20 माह से पेंशन पेंशन परिलाभ नहीं मिलने से परेशान होकर सोमवार को श्री कर्ण नरेन्द्र कृषि विश्वविद्यालय के रिटायर्ड एम्पोलयर्स एसोशिएसन के नेतृत्व में विश्वविद्यालय के मुख्य गेट के सामने प्रदर्शन कर नारेबाजी की और धरने पर बैठ गए।
डॉ. हरेन्द्र सिंह चीमा के नेतृत्व में कुलपति डॉ. प्रवीण सिंह राठौड़ को ज्ञापन सौंप कर पेंशन पेंशन परिलाभ देने की गुहार की। कुलपति राठौड़ ने पेंशनर्स को समझाते हुए दिए आश्वासन दिया। इसके बाद ही धरना समाप्त हुआ। हालांकि पेंशनर्स में अनदेखी को लेकर काफी रोष बना हुआ। पेंशनर्स ने कार्रवाई नहीं होने पर 9 मार्च को विधानसभा घेराव की चेतावनी दी।
सेवानिवृत कर्मचारियों ने बताया कि अच्छे दिनों का सपना दिखाकर सरकार पेंशनर्स को पिछले 20 माह से पेंशन की कार्रवाई के मामले को लटका कर पेंशनर्स की अनदेखी की जा रही है।
इसके चलते 125 सेवानिवृत कर्मचारी आर्थिक तंगी में जीवन जीने, बीमारी का इलाज नहीं करवा पाने तथा भूखे मरने को मजबूर हो रहे हैं। उन्होंने बताया कि पेंशन नहीं मिलने के चलते इलाज नहीं करवा पाने से 25 पेंशनर्स दम तोड़ चुके हैं। इसकी सूचना सरकार तक पहुंचाने के बाद भी पेंशनर्स के लिए कुछ नहीं किया जा रहा।
श्री कर्ण नरेन्द्र कृषि विश्वविद्यालय जोबनेर कुलपति डॉ. प्रवीण सिंह राठौड़ का कहना कि 23 मई 2014 को मिले आदेश में स्पष्ट इंगित किया हुआ है कि कृषि विश्वविद्यालय बीकानेर ही सेवानिवृत कर्मचारियों को पेंशन पेंशन परिलाभ देगा। नव सृजित कृषि विश्वविद्यालय जोबनेर को रिवाइज आदेश नहीं मिलने तक इस मामले में कुछ नहीं कर सकते। आदेश मिलेंगे तो पेंशनर्स को पेंशन देने के प्रयास किए जाएंगे। पेंशनर्स की समस्या को सरकार तक पहुंचाया जाएगा।
जोबनेर. कृषिविश्वविद्यालय के मुख्य द्वार के सामने धरने पर बैठे पेंशनर्स
hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva